कुली नं॰ 1

कुली नं॰ 1 डेविड धवन द्वारा निर्देशित 1995 में बनी हिन्दी भाषा की कॉमेडी फ़िल्म है। फिल्म में गोविन्दा, करिश्मा कपूर, कादर ख़ान, सदाशिव अमरापुरकर और शक्ति कपूर हैं। यह फिल्म करिश्मा कपूर की पहली सफल फिल्मों में से एक थी। यह फिल्म 1993 की तमिल फिल्म चिन्ना मैपिलई की रीमेक है।

संक्षेप 
शादीराम घरजोड़े (सदाशिव अमरापुरकर) एक विवाह कराने वाला है। शादीराम एक लड़के का रिश्ता होशियार चन्द (कादर ख़ान) की बेटी के लिये लाता है। होशियार चन्द उन्हें अपमानित करता है और उन्हें बाहर फेंक देता है और कहता है कि उसका दामाद कम से कम उनसे 40 गुना धनवान होना चाहिए। शादीराम इतना अपमानित महसूस करता है कि वह होशियार चन्द के अहंकार के बारे में कुछ करने का फैसला करता है। यह वह जगह है जहाँ कहानी शुरू होती है। शादीराम अपने दोस्त राजू, एक कुली के पास जाता है और उसे एशिया में सबसे अमीर आदमी का बेटा बनने का नाटक करने के लिए आश्वस्त करता है (वैसे, राजू इस अमीर लड़की के साथ पहले ही प्यार में पड़ गया जब से उसने उसकी तस्वीर देखी थी)। होशियार चन्द की बहुत चापलूसी के बाद, माल्ती और राजू शादी कर लेते हैं। 

शादी के बाद राजू को पता चला कि उसे अपने पूरे जीवन ये नाटक करना पड़ सकता है क्योंकि धीरे-धीरे होशियार चन्द को उस पर संदेह होना शुरू हो जाता है। खासकर जब वह कुली के रूप में काम करते हुए उसे बस अड्डे पर होशियार चन्द द्वारा पकड़ा जाता है।

मुख्य कलाकार 
 गोविन्दा - राजू
 करिश्मा कपूर - माल्ती
 हरीश - दीपक
 कंचन - शालिनी 
 कादर ख़ान - होशियार चन्द 
 शक्ति कपूर - गोवर्धन मामा 
 सदाशिव अमरापुरकर - पंडित शादीराम घरजोड़े 
 शम्मी - दादी
 कुलभूषण खरबंदा - अमीर आदमी 
 महेश आनन्द - अमीर आदमी का बेटा 
 विकास आनन्द
 महावीर शाह - अमीर आदमी का सहायक 
 टीकू तलसानिया
 दिनेश हिंगू

संगीत 
कुली नं॰ 1 का संगीत जारी होने पर सफल रहा था। हालाँकि निर्माता वासु भगनानी और निर्देशक डेविड धवन बेहद आश्वस्त थे कि अभिजीत और चंदना दीक्षित द्वारा गाया "हुस्न है सुहाना" एल्बम का विक्रय कारक होगा। लेकिन "मैं तो रस्ते से जा रहा था" गीत था जिसने ये काम किया।

टिप्पणी

सन्दर्भ

बाहरी कड़ियाँ 
 

1995 में बनी हिन्दी फ़िल्म
आनंद–मिलिंद द्वारा संगीतबद्ध फिल्में
1995 की फ़िल्में